‫הוא מלך הנחשים.
‫הוא אינו ממצמץ. הוא מהפנט. ‫הוא קטלני.
‫והוא טורף גם את בני מינו.
‫הרב פתן המלכותי, החולש על ‫ממלכה פראית אך פגיעה,
‫הוא הנחש הארסי הגדול בעולם, ‫המסוגל להרוג פיל בוגר.
‫ואיננו יודעים עליו כמעט דבר.
‫אך זה עומד להשתנות.
‫שני נחשי רב פתן מלכותיים ‫שבגופם הוחדר שבב מעקב,
‫מובילים את החוקרים ‫עמוק אל תוך הג'ונגל.
‫לעולם מסתורי של נחש-נגד-נחש, ‫של קניבליות
‫ושל רכות מפתיעה.
‫הם יעקבו אחר נחשים פורצי דרך אלו ‫ייכנסו אל תוך עולמם ההולך ונעלם,
‫ויגלו חיים סודיים ‫שאיש לא ראה לפניהם.
‫הקוברה המלכותית
‫ביערות מנומרי השמש של הודו,
‫מרחרח נחש כרכן את האוויר ‫כדי לקלוט את ריח טרפו.
‫הכרכן שקוע כל כך בציד קורבנו, ‫שהוא אינו מבחין ב"מלך".
‫זאת הממלכה שלו, והמזון המועדף ‫על הרב פתן המלכותי הוא הכרכן.
‫וכך מתחיל מסע ציד שני.
‫הכרכן מבין את טעותו, ‫אך מאוחר מדי.
‫הצייד בעל ה"כובע" מזדקף ‫והכרכרן מתכווץ מפחד.
‫נראה שהמלך בוחן את הארוחה שלו.
‫טעות. פולש נוסף חדר לממלכה.
‫הכרכן מנצל את ההפרעה ‫ונמלט על נפשו.
‫ארוחת הערב של המלך תידחה ‫לעת עתה.
‫רב פתן מלכותי גדל ‫לחמישה מטרים וחצי כמעט,
‫והוא שולט ביערות הודו ‫זה מיליוני שנים.
‫אך יצור קדמון זה חי בעולם שהופך ‫יותר ויותר לעולמם של בני האדם,
‫וכל שנה הולכת ממלכתו וקטנה.
‫הרב פתן המלכותי חי באינדונזיה, ‫מלזיה וברוב דרום-מזרח אסיה.
‫אך ברכס השוכן לאורך חופה ‫הדרום-מערבי של אינדונזיה,
‫הגאהטים המערביים, חיה אוכלוסיית ‫הרב פתן המלכותי הגדולה בעולם.
‫ההרים הגאהטים הם אחד ‫המקומות הרטובים ביותר בעולם.
‫בהודו זורמות כמויות אדירות של מים ‫במבוך עצום של נהרות ונתיבי מים.
‫כמות אדירה של מים התורמת ‫לקיום בלתי מוגבל של בעלי חיים,
‫ולמספר עצום של מינים.
‫כל החיים האלה ‫מבטיחים רצף מתמשך של מוות.
‫אך כאן, הרב פתן המלכותי ‫הוא השולט ביערות.
‫תוחלת חייו יכולה להגיע ל-30 שנה.
‫והוא לא מפסיק לגדול.
‫כדי להתאים עצמו לגדילה מתמשכת ‫זו, חייב המלך להשיר את עורו,
‫ארבע עד שש פעמים בשנה.
‫הסימן הראשון ‫הוא שעיניו הופכות עכורות,
‫כתוצאה מהפרשה חלבית ‫המפרידה את העור הישן מהחדש.
‫כשעיניו מתבהרות ‫הוא מתחיל להשיר את עורו.
‫כ-10 ימים יעברו עד שיסיר בהצלחה ‫את פיסות העור המשומש והמגרד.
‫זו תקופה מלחיצה בימיו של נחש.
‫ותקופה לא טובה ‫להסתובב בין בני אדם.
‫אך בתים מציעים חום, מחסה ‫ומבחר גדול של מקומות מסתור.
‫הנחש מחפש בדידות, ‫אך הוא מכיל מספיק ארס
‫כדי להרוג אדם כמה וכמה פעמים, ‫והוא עשוי להגן על עצמו אם יוטרד.
‫והתוצאות יהיו קטלניות.
‫למרבה המזל, הכפריים כאן מעריצים ‫את המלך,
‫ויודעים למי להתקשר ‫כשאחד מהם פולש לביתם.
‫גאורי שנקאר, שומר הפארק ‫בתחנת המחקר ביער הגשם אגומבה,
‫מקדיש את חייו ‫לחקר הרב פתן המלכותי ולהצלתו.
‫גאורי ומייסד תחנת המחקר, ‫המומחה לזוחלים הנודע רום ויטיקר,
‫עומדים לבצע את המחקר השאפתני ‫ביותר שבוצע אי פעם על המלך.
‫הם רוצים ללכוד רב פתן מלכותיים, ‫להחדיר לגופם שבב-משדר
‫ולעקוב אחריהם בטבע.
‫אך לשם כך הם צריכים מלך, ‫וקריאת מצוקה זו עשויה לעזור להם.
‫לפעמים יש בעיות עם המלך, ‫ולא משנה עד כמה סבלני
‫ונחמד אתה חש כלפיהם, ‫נוכחותם בחדר השינה לא נעימה.
‫לכידת רב פתן מלכותי ‫עשויה להיות עסק קטלני מאוד.
‫אפילו הטובים ביותר ננשכים.
‫גאורי הוכש פעם. רום ננשך פעמיים ‫והיום הוא אלרגי לאנטי רעלן.
‫אם הוא כאן, ‫הוא מתחת לסלים.
‫אני חושב שאני רואה משהו. ‫- כן. משהו מבריק שם למטה.
‫לאט לאט. לאט לאט.
‫כן. כן, והיא משירה את עורה.
‫הוא תופס את מלך שלושת המטרים ‫בקלות הנובעת משנים של ניסיון.
‫נחש נחמד. נראה לי שזו נקבה.
‫על פי גודל הראש וצבע העור ‫הם יודעים,
‫שהמלך הזה הוא למעשה מלכה.
‫לפני הכנסתה לסל הם מצלמים אותה ‫כדי לתעד את דוגמת "כובעה".
‫זה כמו טביעת אצבעות, נכון? ‫- נכון. נכון.
‫על מנת לעשות זאת הם צריכים ‫לגרום לה לפרוש את ה"כובע".
‫כלומר, להרגיז אותה.
‫פעולה שאינה מתאימה לרכי לב.
‫בעזרת התמונות הם מקווים להעריך ‫כמה נחשים חיים באזור,
‫ולעקוב אחר נחשים ‫שנתקלו בהם כבר בעבר.
‫תעודת הזהות צולמה ‫והם מציעים לה בריחה חשוכה.
‫שק לכידה מצינור פי-וי-סי.
‫וההצלה הושלמה.
‫בדרך כלל היו משחררים אותה ‫רחוק מהכפר.
‫אך היום יש להם תוכניות גדולות יותר ‫עבור השלל שנפל בידיהם.
‫הם ייקחו אותה לתחנת המחקר,
‫שם יכינו אותה לקראת פריצת דרך ‫מהפכנית בחקר הקוברות.
‫עד כה, היה בלתי אפשרי לעקוב אחר ‫רב פתן מלכותי בסביבתו הטבעית.
‫היערות צפופים מדי ‫והנחשים חמקמקים מדי.
‫לכן, ידוע לנו אך מעט על חייו ‫של המלך בטבע.
‫לאן הוא הולך, מה הוא עושה, ‫או מה גודל טווח המחייה שלו.
‫רום וגאורי רוצים להשתיל משדרים ‫קטנים בשני נחשי רב פתן מלכותיים,
‫ולעקוב אחריהם לתוך הג'ונגל.
‫היות שחיות בלתי מובנות אלה ‫מצויות כיום בסכנת הכחדה,
‫המחקר חשוב יותר מתמיד.
‫יערות הודו נעלמים במהירות, ‫עם פלישת בני האדם לתוך השממה.
‫ההערכה היא שבהודו כ-50,000 ‫בני אדם הורגים נחשים כל שנה.
‫אך על אף שהרב פתן המלכותי ‫הוא הנחש הארסי ביותר בהודו,
‫ידוע רק על ארבעה מקרי מוות ‫בדרום-הודו ב-20 השנים האחרונות.
‫ואף על פי שפיו מכיל יותר ארס ‫מכל נחש אחר,
‫רק 10 אחוזים מהאנשים ‫שהוא מכיש מתים.
‫כי המלך יכול לשלוט ‫בכמות הארס שהוא משחרר.
‫שרירים סביב בלוטות הארס
‫מתכווצים ומשחררים כמויות ‫מחושבות של רעלנים עצביים,
‫דרך שיני ארס תת-עוריות, ‫לגוף הקורבן.
‫הוא גם יכול לא לשחרר ארס כלל. ‫וכך הוא נוהג בדרך כלל עם בני אדם.
‫אחרי הכל, ארס הוא יקר ערך,
‫והמלך הורג הרבה... נחשים אחרים.
‫תפריטו של הרב פתן המלכותי ‫מתבסס כמעט כולו על נחשים.
‫למרות היותו טורף אייפקס ‫העומד בראש שרשרת המזון,
‫המלך מוצא את עצמו מתחרה ‫יותר ויותר עם בני אדם,
‫לאור צמיחתה המתמשכת ‫של אוכלוסיית הודו.
‫חוות ומטעים מתפשטים ופולשים ‫ליערות הגאהטים המערביים,
‫ומלכים נודדים מוצאים עצמם ‫לפעמים בטריטוריות בלתי מוכרות.
‫גאורי ורום הוזעקו למטע פלפל הודי,
‫שם תפס לוכד נחשים מקומי ‫צרה צרורה בזנבה.
‫זהו רב פתן מלכותי ‫שמצא מסתור בין שורשי עץ,
‫והעץ תקוע בראש הצוק.
‫גורם הסכנה כאן בעייתי.
‫לא די שיש לחלץ נחש ארסי, אלא ‫שאפשר ליפול מגובה 12 מ' ולמות.
‫הם יצטרכו תוכנית מתוחכמת ‫להצלת הנחש מבלי לסכן את חייהם.
‫אך אם יתפסו אותו, ‫יהיה להם נחש שני לניסוי
‫ומיזם המחקר יוכל לצאת לדרך.
‫הבטיחות קודמת לכל, חברים.
‫כדי לא ליפול מגובה של 12 מטרים, ‫גאורי קושר את עצמו.
‫ברגע שנראה את הראש, זה יעזור.
‫אין לנו מושג איפה הראש. הוא ‫יכול להיות בעומק 3 או 4 מטרים.
‫התוכנית של פועלי המטע ‫היא להפיל את העץ,
‫ולעקור אותו ואת הנחש מהאדמה.
‫עד מהרה הם מגלים ‫שהתוכנית מסובכת מדי,
‫וגאורי נוטל פיקוד.
‫הוא חופר בזהירות סביב החור ‫ומשחרר את אחיזת הנחש באדמה.
‫ולבסוף... המלך משתחרר.
‫לוכד הנחשים המקומי, המיטלטל ‫בחוסר יציבות על ראש הצוק,
‫מוצא עצמו כעת פנים אל פנים ‫מול מלך כועס.
‫אך גאורי תופס בזנבו וגורר מהצוק ‫נחש שאורכו שלושה מטרים וחצי.
‫נחש זה רחב יותר ובהיר יותר ‫מהנקבה שהם הצילו קודם לכן.
‫הוא בטח זכר.
‫הקהל מתקבץ סביב ורום וגאורי ‫מנסים לפתות את הנחש לתוך השק,
‫ואחרי כמה דחיפות ושכנועים ‫המלך נכנס לשק.
‫אני חייב לומר שזו הלכידה ‫הקשה ביותר שחוויתי מימיי.
‫כעת אפשר להתחיל בתיוג.
‫עם זכר ונקבה בידיהם, ‫הם יוכלו להשוות בין המינים,
‫משהו שעד היום היה ‫בגדר תעלומה מוחלטת.
‫הגיע הזמן לקרוא למומחה.
‫מאט גוד הוא מומחה לזוחלים ‫מאוניברסיטת אריזונה,
‫והסמכות המובילה ‫במעקב אחר נחשים.
‫זה קשה מאוד כי החיות שאנחנו ‫חוקרים הן מסתוריות וסודיות.
‫צריך להיות יצירתיים. ‫להכניס אמנות בדיוק כמו מדע,
‫וכנראה אנחנו צריכים ‫לחשוב כמו נחש.
‫מאט השתיל משדרים ‫בגופם של מאות נחשים ארסיים,
‫אך מעולם לא בגופו של מלך.
‫טלמטריה היא התקדמות מהפכנית ‫בחקר הנחשים.
‫בעבר יכולת לשחרר נחש ‫ולא לראות אותו שוב לעולם.
‫היום אפשר לעקוב אחריו ולגלות מה ‫הוא עושה כל דקה ודקה, אם נרצה.
‫המוטיבציה העיקרית היא, ‫איך זה להיות נחש?
‫תכינו את חומר ההרדמה.
‫בתחנת המחקר אנשי הצוות מכינים ‫את הנקבה לקראת הניתוח הייחודי,
‫ונוקטים בכל האמצעים ‫כדי לא לפגוע בה.
‫הם צריכים להעריך את כמות החומר ‫המרדים שבה עליהם להשתמש.
‫כמות גדולה מדי עלולה לגרום לה ‫לא להתעורר מתרדמתה.
‫מאט חותך חתך בעור,
‫ובזהירות משתיל את המשדר ‫בין האיברים הפנימיים.
‫משדר מעקב קטן זה ישדר אות,
‫שמקלטים מיוחדים יכולים לקלוט ‫ממרחק של יותר מ-300 מטרים.
‫לאחר מכן מחדיר ‫מאט שני כפתורים קטנים.
‫אלה ימדדו את חומה כל שעה ‫במשך השנתיים הבאות.
‫כמה תפרים אחרונים ‫והניתוח הושלם בהצלחה.
‫המלכה השילה את עורה כשנתפסה,
‫והם מסירים מגופה את הפיסות ‫האחרונות של העור המת.
‫כולל קרום העין. ‫העור המת המכסה את העין.
‫הוא נראה בסדר. ‫אני רואה די בבהירות.
‫כל שנותר, הוא להעיר אותה.
‫היא לא מגיבה.
‫אז מאט מחדיר קשית לקנה הנשימה ‫ומבצע במלך החייאה מפה לפה,
‫בניסיון לשטוף מריאותיה ‫את החומר המרדים.
‫אך היא עדיין לא מתעוררת.
‫היות שהמלכים בסכנת הכחדה, ‫משרד היערות עוקב בדריכות.
‫לבסוף, הרב פתן המלכותי ‫נושם בכוחות עצמו.
‫תודה דוקטור, זה היה נהדר. ‫תודה לכולם.
‫הניתוח הצליח. ‫מחר יהיה זה תורו של הזכר.
‫בקרוב ישוחררו שני הנחשים ‫חזרה אל הטבע.
‫זה נראה לי מקום נהדר, ליד המים. ‫- כן.
‫את נקבת המלך הזו ‫הצילו מעולם בני האדם,
‫לכן, למען המחקר, הצוות משחרר ‫אותה 30 ק"מ מביתה הישן,
‫רחוק מבני אדם. ‫- וואו, הנה היא.
‫כשיעקבו אחר המלכה לעולמה שלה, ‫הם ילמדו עד לאן היא מתרחקת,
‫מתי היא פעילה ‫וכיצד היא מתנהגת בטבע.
‫מאט משתוקק גם לגלות ‫אם יש לה אינסטינקט התבייתות.
‫אחת ממטרות המחקר העיקריות היא ‫להבין אם יש הבדל בין נחש מועתק
‫לנחש שחי בטריטוריית הבית שלו ‫ורגיל למקום מגוריו.
‫אם נחש מועתק חוזר לטריטוריה ‫הקודמת שלו בעולם בני האדם,
‫פירושו שהעתקת מקום מגוריו ‫אינה הפתרון.
‫אם נצטרך לתפוס אותו ולהעביר אותו ‫לסביבה אחרת, תהיה לנו בעיה.
‫ואם תמשיך להתעמת עם בני האדם, ‫היא עלולה להיהרג.
‫ברצונה להימלט מהר, היא פונה ‫דרומה ומסתלקת מגבול ביתה.
‫רק ימים יגידו לאן היא הלכה.
‫המסע מתחיל. אתה יודע, ההרפתקה ‫מתחילה. נראה מה היא תעשה.
‫זה יהיה מגניב.
‫מאט ותלמידיו יוצאים בעקבות הנחש,
‫עוקבים אחריו שמונה ק"מ ביום.
‫מאט, אני חושב שצריך לפנות הנה.
‫מבחינת המתנדבים ‫זו חוויה של פעם בחיים,
‫שופעת מפגשים שונים ומשונים שלא ‫מזדמנים בשום מקום אחר בעולם.
‫אך הם חייבים ‫להמשיך ולהתרכז במלכה.
‫כעבור כמה ימים, הם משחררים ‫את זכר הרב פתן המלכותי.
‫חמוש גם הוא במשדר מעקב.
‫זהו זה? מגניב, בנאדם.
‫מזון הוא הדבר הראשון שמדאיג ‫אותו, אחרי החוויה הקשה שעבר.
‫הוא טועם את האוויר, מושך בלשונו ‫מולקולות ריח מיקרוסקופיות לפיו.
‫הלשון מעבירה את המולקולות לאיבר ‫קטן, איבר ג'ייקובסון בתקרת הפה.
‫כאן מזוהות המלוקולות ‫והמידע מועבר למוח.
‫ריח מסוים אחד מעורר ‫את התעניינותו. נחש כרכן.
‫ראייתו החדה קולטת את הקורבן.
‫גם הוא צייד מעולה, שאורכו ‫מגיע לשני מטרים וחצי כמעט.
‫אך הוא גם המזון המועדף על המלך.
‫הכרכן מנסה להיראות מאיים.
‫אך המלך עולה עליו כמעט בכל דבר.
‫הרב פתן המלכותי מזדקף ‫מעל קורבנו.
‫שיני ארס תת-עוריות משגרות ‫מינון עצום של רעל עצבים.
‫הכרכן אינו ארסי ומתקפת הנגד ‫שלו אינה מרתיעה את טורפו.
‫המלך מעביר את שיני הארס שלו ‫לאורך הגוף.
‫כל נשיכה כזו מזריקה ארס נוסף,
‫עד שההתנגדות נחלשת ומתחילה ‫מתקפה כוללת על מערכת העצבים.
‫בסופו של דבר הסרעפת והריאות ‫מגיעות למצב שיתוק והקורבן נחנק.
‫מלכים מתחילים תמיד ‫באכילת הראש של טרפם.
‫שיניים בעלות נטייה לאחור ‫עוזרות להוביל את הקורבן למטה.
‫הארס כבר החל לעכל את הכרכן ‫מבפנים החוצה.
‫הוא בולע את הכל, ‫עצמות, קשקשקים, כל מה שיש.
‫אחרי הארוחה הגדולה שלו ‫הוא עייף ופגיע
‫ויתרחק מעין כל לפחות שבוע ימים, ‫מסתתר בין העלים.
‫הנקבה עם המשדר בגופה ‫עדיין בתנועה.
‫מבחינת המתנדבים הנלהבים ‫זהו ניסוי באש חיה.
‫מזג אוויר גרוע, תנאי שטח קשים,
‫ואחת מאוכלוסיות הנחשים הקטלניים ‫הצפופות ביותר בעולם,
‫הופכים את המעקב ביערות האלה ‫למסוכן מאוד.
‫ובעיות יכולות לצוץ ‫ברגע הכי בלתי צפוי.
‫כמה ימים לאחר תחילת המיזם הם ‫מאבדים את אות המשדר של הנקבה.
‫כלום, הא? ‫- כלום. שום דבר.
‫אנחנו חייבים לצאת מגדת הנהר, ‫לעלות למעלה ולמצוא את האות.
‫חייבים לעשות את זה מהר ‫אחרת נאבד את הנחש.
‫אם לא יקלטו את האות מהר, ‫המלכה יכולה להיעלם לתמיד.
‫אם הם לא יצליחו לעקוב אחר ‫הנחש המתויג, המיזם ייכשל.
‫הצוות מטפס בבהילות למקום גבוה ‫יותר בניסיון לקלוט את האות מחדש.
‫שבב המעקב שהושתל בגופה ‫משדר ליותר מ-300 מטר,
‫אך בתנאים מסוימים, ‫זה יכול להיות הרבה פחות מכך.
‫הנה. מצאנו אותה.
‫כן, היא רחוקה מאוד מאיתנו, ‫אז נצטרך לזוז מהר.
‫לבסוף הם מאתרים את האות.
‫אך הם טרם ראו את החיה ‫במו עיניהם.
‫הנה. שומעים עדיין את האות.
‫הנה היא. הנה היא.
‫מאט מסמן את האזור ‫ומתעד את המיקום בג'י-פי-אס.
‫מוקדם עדיין לומר אם הנקבה ‫המלכותית מחפשת בן זוג,
‫או שהיא מחפשת את ביתה הקודם.
‫כשהנקבה זוחלת על הקרקע ‫היא מפרישה פרומונים,
‫משאירה שובל ריח מפתה ‫על רצפת היער.
‫לזכר הנלהב, הקולט את הריח, ‫זו מפת דרכים אל לבה.
‫מציאתה היא רק תחילת הצרות שלו.
‫נקבות נזהרות בדרך כלל מהזכר ‫הגדול יותר, ויש להן סיבה טובה לכך.
‫הוא עשוי להרוג אותה ‫אם לא תתרצה בפניו.
‫אך גם היא יכולה להרוג אותו, אז ‫הוא מתחכך בה ודוחף אותה באפו.
‫פלרטוט נחשי נלהב.
‫בסופו של דבר, ‫השידול פועל והנקבה מתרצה.
‫היא פורשת את "כובעה" ‫וזוקפת את ראשה מעל הקרקע.
‫הזדווגות יכולה לארוך כשעה.
‫אם הכל יתנהל כשורה, בעוד כחודש ‫היא תמליט 20 עד 40 ביצים.
‫יורשי הכתר.
‫20 קילומטרים משם, הזכר המתויג ‫חוזר למטע עצי פלפל הודי.
‫הוא בוחן אותנו. ‫- כן, הוא בוחן אותנו.
‫הנחש טיפס על עץ גבוה.
‫רב פתן מלכותי מטפס לעתים קרובות ‫כדי לחפש מזון או להתחמם בשמש.
‫ראשית, הם מנסים ‫לחתוך את הענפים סביבו.
‫הוא עולה. הוא מטפס למעלה
‫אך הוא מטפס גבוה יותר.
‫בסופו של דבר, ‫הם כורתים את העץ כולו.
‫ופעם נוספת הם מושכים אותו ‫להיכנס לשק.
‫משיכת הזכר המתויג ‫לחברת בני אדם,
‫מרמזת על תובנות מדאיגות ‫בעניין התנהגותו.
‫אם הוא איבד את פחדיו מאנשים,
‫התנהגותו עשויה להיות מסוכנת ‫לנחשים ולאנשים כאחד.
‫עם המשך צמיחת האוכלוסייה,
‫מציאת דרך בטוחה לחיי הדדיות ‫עם מלכים היא בקדימות ראשונה.
‫חזרה ביער, הנקבה המתויגת בילתה ‫את השבועיים האחרונים עם בן זוגה,
‫כשלפתע הגיע זכר נוסף ‫לטריטוריה שלה.
‫במהלך עונת ההזדווגות, ‫כששני זכרים מתנגשים
‫הם נלחמים על הכל.
‫מה שנראה לפעמים בטעות ‫כריקוד הזדווגות,
‫הוא למעשה ‫מעין טקס קרב בין נחשים.
‫חוקים בלתי כתובים ‫שולטים בדו-קרב ואסור לנשוך.
‫כשהם מזדקפים ליותר ממטר, כל ‫אחד מנסה לרתק את השני לאדמה.
‫התחרות מסתיימת ‫במכת מחץ סופית לא ארסית.
‫הזכר המקומי הפסיד ועליו לעזוב ‫את הטריטוריה שלו ואת זוגתו.
‫המנצח זוכה בכל השלל.
‫כמו כל זכר בעונה זו של השנה, נחש ‫זה חושב על דבר אחד בלבד, סקס.
‫אך הנקבה המתויגת שלנו כבר ‫הזדווגה ורק רוצה שיניחו לה.
‫לרוע מזלה, היא עומדת ‫להשתתף בסצינה נוראה.
‫בהתחלה נראה כאילו הרב פתן ‫המלכותי החדש רק מתעקש בחיזוריו
‫והנקבה המתויגת ‫משחקת קשה להשגה.
‫אך היא נושאת בבטנה ביצים ‫של זכר אחר.
‫הייתכן שהוא חש ‫בנוכחות צאצאי יריבו?
‫תהא הסיבה אשר תהא, כוונותיו ‫משתנות כעת מהזדווגות לרצח.
‫היא לא לגמרי מחוסנת ‫מפני הארס של בני מינה.
‫הוא מועך אותה בלסתות הצבת שלו ‫ומחדיר ארס לזרם הדם שלה.
‫אך המוות אינו מגיע במהרה.
‫הוא אמנם חזק ממנה פיזית ‫אך היא לא מוכנה להיכנע.
‫אחרי יותר מחצי שעה, ‫במעט החיים שנותרו בה
‫היא מתחילה להתגלגל.
‫ייתכן שגלגול מוות זה הוא מאבקה ‫האחרון להשתחרר לחופשי,
‫או אולי נשימת החיים האחרונה שלה, ‫אך הוא מסמל את הסוף.
‫לאחר 45 דקות, המלכה מתה.
‫מניעיו האמיתיים של הזכר לרצח ‫אינם ברורים,
‫אך הוא אוכל נחשים ‫ולכן מתחיל לבלוע אותה.
‫אך ייתכן שההרג לא נבע מרעב.
‫האם מדובר בסתם זכר תוקפני ‫שיצא למסע ציד,
‫או שמא משתנה אחר הוביל לשבירת ‫חוקי המשחק? ייתכן שלעולם לא נדע
‫גופה של המלכה ההרה גדול מדי ‫והוא אינו יכול לבלוע אותה.
‫אז הוא לועס את גופה חסר החיים
‫וממשיך בדרכו,
‫משאיר לאוכלי הנבלות את הנקבה ‫המלכותית ואת הביצים שבבטנה.
‫החיים בטבע ‫הם רצף של מציאות קשה.
‫אך בכל טרגדיה, יש תקווה.
‫זה ענק.
‫רום וגאורי קיבלו מידע ‫על רב פתן מלכותי נוסף,
‫שבנתה קרן ביער סמוך.
‫לאחר מות הנקבה המתויגת, הם ‫החלו לעקוב אחריה 24 שעות ביממה
‫בתקווה לחזות ‫בלידתו של הדור החדש.
‫עם התקרב עונת המונסונים, השבט ‫החדש של הנקבה יזדקק למחסה.
‫היא הנחש היחיד בעולם ‫שבונה קן לביצים שלה,
‫עורמת עלים לתל ‫שיכול להגיע לגובה מטר.
‫אני מניח שהיא שיטתית, ‫לכן יש סימטריה.
‫כשסיימה צד אחד היא עברה לשני... ‫- היא עברה לצד הנגדי.
‫כשסיימה צד אחד היא עברה לצד ‫השני של הקן ועכשיו היא באה הנה.
‫הקן חייב להיות מושלם ‫כדי שהביצים ישרדו.
‫גבוה דיו מעל שטפונות אך מוגן דיו ‫כדי לשמור על הטמפרטורה הנכונה.
‫הביצים חייבות ‫להישמר ב-28 מעלות צלסיוס.
‫הדבר עשוי להימשך ‫12 שעות של עבודה קשה.
‫נקבת הרב פתן תישאר ליד הקן ‫כדי לשמור עליו.
‫היא לא תוכל לצוד ‫עד שהביצים יהיו מוכנות להיבקע.
‫היא יכולה לחיות עד שלושה חודשים ‫ללא מזון.
‫בינתיים, הזכר המתויג ממשיך לנוע, ‫ונכנס שוב לעולם של בני אדם.
‫הוא נמשך הנה אחרי שובל ריח ‫של ארוחה פוטנציאלית.
‫כרכן שעקב אחר מכרסם ‫היישר לתוך חצר של מישהו.
‫דבר לא יעמוד בדרכו של צייד זה.
‫כשהוא מתפתל ומתגלגל הוא ‫מוחץ את קורבנו וממלא אותו בארס.
‫צפייה בציד כזה בשטחם של בני אדם ‫מאשרת את חשדם של רום ואחרים.
‫אנחנו לומדים הרבה מאוד ‫בעזרת משדר המעקב
‫ותמיד חשדנו שהם ‫מבלים זמן רב בשדות אורז,
‫שם הם מוצאים את נחשי הכרכן, ‫כי שם מוצאים נחשי הכרכן עכברים.
‫וכעת הוכחנו את זה ‫בעזרת מה שגילינו.
‫בני אדם מושכים עכברים, ‫עכברים מושכים נחשי כרכן
‫ונחשי כרכן מושכים ‫נחשי רב פתן מלכותיים.
‫אך למרות הקשר ההולך וגדל ‫עם הנחשים,
‫לא נרשם גידול במספר ‫מקרי המוות בקרב בני האדם.
‫הרב פתן המלכותיים ‫הם שמצויים בסכנה גדולה יותר.
‫אך עם קצו של הקיץ ניצבים נחשי ‫הרב פתן בפני בעיות דחופות יותר.
‫תופעה מדהימה בגאהטים המערביים ‫הם גשמי המונסון,
‫הממטירים במקומות מסוימים ‫כתשעה מטרים גשם בשנה.
‫וכולם חייבים ‫להתאים את עצמם למונסונים.
‫אנשים.
‫חיות.
‫אפילו המלך.
‫המבול מכה בקן הרב פתן המלכותי.
‫אם המים יגאו גבוה מדי, ‫כל מאמציה יהיו לשווא
‫וכל התינוקות שלה עלולים למות.
‫חודשים ארוכים מכים גשמי זלעפות ‫את הגאהטים המערביים,
‫אך מיליוני שנות אבולוציה ‫לימדו את האם הזאת היטב.
‫מרכז הקן נשאר יבש ‫והביצים בטוחות.
‫לבסוף, אחרי 100 יום, תינוקות ‫הנחש מוכנים לצאת לאוויר העולם,
‫ומעוררים בכך ‫את תזוזתה של האם הרעבה.
‫אחרי הכל, היא אוכלת נחשים,
‫והיא ללא ספק רעבה מספיק ‫כדי לאכול את צאצאיה.
‫האינסטינקט מרחיק אותה מהם, ‫בחיפוש אחר קורבן שאינו קרוב אליה
‫עמוק בקן, בעזרת שן חדה, קטנה,
‫מלך חדש קורע ‫את הקליפה הקשה של הביצה,
‫ונושם את נשימתו הראשונה.
‫הם מגיחים, זה אחר זה, ‫במהלך כמה ימים.
‫25 נחשים בסך הכל.
‫חמושים מרגע לידתם ‫ברעב של חיה טורפת.
‫הם יישארו ליד הקן 24 שעות, ‫ויספגו את החלמון המזין שלהם.
‫תמיכה ראשונית ‫לימים הקשים המצפים להם.
‫גילם פחות מיום והם כבר ארסיים, ‫אך עדיין פגיעים.
‫לאחר שנותרו לבד, רובם ייתפסו ‫על ידי טורפים כמו עופות דורסים,
‫נמיות ואפילו נחשים אחרים,
‫או שימותו ברעב.
‫רק אחד או שניים מתוך 25 הנחשים ‫יגיע לבגרות.
‫וגם אז, שום דבר אינו בטוח.
‫מבחינת רום, אחרי 37 שנים ‫של מחקר על הרב פתן המלכותי,
‫מיזם התיוג הוכיח לו ‫שהוא רק מתחיל.
‫הייתי שמח לומר שאני יודע הרבה ‫אחרי 37 שנה,
‫אך למען האמת, ‫בקושי התחלתי להבין משהו.
‫עד עתה מיזם המחקר ‫מתגלה כהצלחה,
‫ומספק הצצה נדירה ‫לעולמו החשאי של המלך.
‫הדברים שלמדנו עד היום ‫הם מדהימים.
‫למדנו להכיר את מקומות המנוחה ‫המועדפים עליהם, מערות.
‫הם נכנסים הרבה למערות ולמחילות.
‫הם מטפסים הרבה וחשדנו בכך, ‫אבל עכשיו גם הוכחנו את זה.
‫הם גם גילו שהזכר מעז ‫להתרחק יותר מאשר הנקבה.
‫לפני שהנקבה נהרגה ‫היא נעה לאורך חמישה ק"מ.
‫אך בשבעת החודשים הראשונים,
‫הזכר המתויג נע לאורך יותר ‫מ-75 ק"מ.
‫והוא אינו מראה כל כוונה להאט.
‫לא מזמן ראינו אותו ‫והוא נראה מעולה,
‫מה שאומר שהוא אוכל, שהוא שותה, ‫שהוא חי לגמרי לא רע.
‫דאגנו קצת, כי זו הפעם הראשונה ‫שרב פתן מלכותי מתויג במשדר.
‫אנחנו לא רוצים שירגיש נרדף, אנחנו ‫רוצים שהוא יעשה הכל באופן טבעי.
‫אך קיימים גם ממצאים מדאיגים.
‫החוקרים חושבים שהזכר ‫מחפש טריטוריה חדשה,
‫אך נראה שלמד כי סביבת בני האדם ‫היא מקור טוב למזון, מחסה וחום,
‫ופעמיים הוא קבע את ביתו החדש ‫בעולם שלנו.
‫העברה פשוטה של הנחשים ‫מסביבת האדם אינה התשובה.
‫אך הפתרון נותר בגדר תעלומה.
‫דבר אחד בטוח, ככל שאנשים ‫מתפשטים יותר לתוך השממה,
‫משהו יקרה בסופו של דבר.
‫אנחנו רואים לפנינו פסיפס ‫של יער, שדות אורז ומטעים,
‫וזו הטריטוריה של המלכותי.
‫שנה אחר שנה השטחים החקלאיים ‫מתפשטים לתוך היער.
‫נחשי הרב פתן המלכותי ‫תלויים גם הם באדמה זו.
‫הגאהטים המערביים ‫סבלו כבר מספיק הרס וחורבן.
‫במאה האחרונה יערות שלווים ‫בגאהטים הצטמצמו,
‫מכ-100,000 קמ"ר ל-13,000 קמ"ר.
‫כיום הוא שופע צורות חיים שונות,
‫והפך לסביבה אקולוגית ‫המצויה בסכנה חמורה.
‫הודו איבדה כ-80 אחוזים ‫מיערות הגשם שלה.
‫זה החשש הגדול שלנו, ‫שגם השאר ייעלם,
‫שנאבד את רוב בית גידולו ‫של הרב פתן המלכותי.
‫אך הממצאים הכי מעניינים במיזם ‫התיוג היו גם המדהימים ביותר.
‫מאז תחילת המיזם,
‫זכרי רב פתן מלכותי הרגו שתי נקבות ‫הרות, ברדיוס של עשרים קילומטרים.
‫החוקרים אינם יודעים אם הרוצחים ‫היו זכרים שיצאו למסע הרג אקראי,
‫או אם רצח אכזרי של נקבות הרות ‫הוא התנהגות נפוצה אצל המלכותיים.
‫התשובות יתקבלו ‫רק לאחר מחקר מתמשך והולך.
‫הצלחת מיזם ראשוני זה תתרום ‫להתפתחות המחקר על המלכותי.
‫ניתוח לאחר המוות של הנקבה ‫מאשר שהיא אכן היתה הרה.
‫7, 8, 9, 10, 11, 12, 13, ‫14, 15, 16. ויש עוד אחד.
‫היא נשאה בקרבה 17 ביצים ‫כאשר מצאה את מותה טרם עת.
‫היא נקברת מתחת ‫למדורת עלים מלכותית.
‫מחוות כבוד בוערת למלכה ‫פורצת דרך מגזע מלכותי,
‫שמותה פתח לנו צוהר חדש ומטריד
‫לעולמו האכזר ‫של הרב פתן המלכותי.
‫היא היתה אמורה לבנות קן ‫ולהביא לעולם את הדור הבא,
‫אבל היא סיימה את חייה כאן.
‫בינתיים, לפחות דור חדש אחד שרד.
‫אך גם ליצורים קטלניים אלה, ‫הישרדות היא קרב קשה ואכזר.
‫כל אחד מהם יתעטה עם הזמן בעורו ‫הקשה והמסתגל של שורד אמיתי.
‫נסיך כתר שנועד לשלוט באחד ‫מגני העדן האחרונים של הודו.
‫תרגום: ציפי בורסוק ‫אס-די-איי מדיה